Ellesmerska kupa

Ellesmerska kupa ( Ellesmere Island,  Umingmak Nuna, „kraj mošusowych wołow“) je kupa w Arktiskim oceanje, kotraž słuša do kanadiskeje prowincy Nunavut. Wona je z přestrjenju wot 196.236 km² dźesata najwjetša kupa na swěće a třeća najwjetša w Kanadźe, ma pak jenož něhdźe 150 wobydlerjow a słuša tuž k najmjenje wobsydlenym kónčinam zemje.

mini|left|Hórska krajina na kupje
Ellesmerska kupa nadeńdźe so při sewjerozapadnym kóncu Grönlandskeje, wot kotrejež je přez Nareski přeliw dźělena. Połojcy kupy je wot lodowcow pokryta a při pobrjoze namaka so wjele fjordow. Najsewjerniši dypk kupy, Kap Columbia (83° 6′ N), je zdobom najsewjerniše městno cyłeje Kanady a jenož 769 kilometrow zdaleny wot sewjerneho pola. 2616 metrow wysoka hora Barbeau Peak je najwyši dypk prowincy Nunavut.

Wojerske zepěranišćo Alert při sewjernym boku Ellesmerskeje kupy je najsewjerniše wobsydlene městno na zemi a měješe w lěće 2011 pjeć stajnych wobydlerjow.

 Wotkaz 

Kategorija:Kupa w Arktiskim oceanje
Kategorija:Kupa w Kanadźe
Kategorija:Kupa w Sewjernej Americe